บร๊ะเจ้า! SET ดิ่งเหวเกือบ 60 จุด จับตาแนวรับ 1,300 จุด
บร๊ะเจ้า! SET ดิ่งเหวเกือบ 60 จุด จับตาแนวรับ 1,300 จุด โดยดัชนี SET ณ เวลา 16.10 น.อยู่ที่ 1,307.54จุด ปรับตัวลง 58.07จุด หรือ 4.25% มูลค่าซื้อขายอยู่ที่ 49,409.53ล้านบาท
24 ส.ค. 2558

ผู้สื่อข่าวรายงานว่า ดัชนี SET ณ เวลา 16.10 น.อยู่ที่ 1,307.54จุด ปรับตัวลง 58.07จุด หรือ 4.25% มูลค่าซื้อขายอยู่ที่ 49,409.53ล้านบาท
โดยตลาดหุ้นไทยปรับตัวลงตามทิศทางตลาดหุ้นทั่วโลก สำหรับตลาดหุ้นเอเชียปรับตัวลดลงในช่วงเช้าวันนี้ เนื่องจากความวิตกกังวลเกี่ยวกับภาวะเศรษฐกิจโลกได้ฉุดตลาดหุ้นทั่วโลกร่วงลง
ขณะที่ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ดิ่งลง เนื่องจากนักลงทุนวิตกกังวลเกี่ยวกับเศรษฐกิจของประเทศที่อ่อนตัวลง แม้ว่า ทางการจีนจะใช้มาตรการต่างๆเพื่อกระตุ้นตลาดหุ้นและเศรษฐกิจแล้วก็ตาม ทั้งนี้ ดัชนีเซี่ยงไฮ้คอมโพสิตดิ่ง 297.84 จุด หรือ 8.49% ปิดที่ 3,209.91 จุด